Diari Oficial de la Generalitat Valenciana


Sumari del DOGV 5797, del 02-07-2008 (2008/8102)

ORDE de 27 de juny de 2008, del conseller d'Immigració i Ciutadania, per la qual es regulen i convoquen ajudes per a la rehabilitació i adquisició de seus socials pels centres valencians a l'exterior de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5797

Data del DOGV
:   02-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8102


Data del document
:   27-06-2008

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * societat sense fins de lucre
    * ajuda pública
    * associació
    * seu social
    * suport econòmic
    * cultura regional
    * relació cultural

ORDE de 27 de juny de 2008, del conseller d'Immigració i Ciutadania, per la qual es regulen i convoquen ajudes per a la rehabilitació i adquisició de seus socials pels centres valencians a l'exterior de la Comunitat Valenciana. [2008/8102]
La Llei 11/2007, de 20 de març, de la Generalitat, de Comunitats de Valencians a l'Exterior, regula en l'article 6 als Centres Valencians a l'Exterior com aquelles entitats associatives, fundacionals i altres persones jurídiques sense finalitat lucrativa, legalment constituïdes en el territori en què es troben assentades, amb la denominació que lliurement s'hagen atorgat, que organitzen una comunitat de valencians assentada fora de la Comunitat Valenciana i que siguen reconeguts com a tals per la Generalitat, tenint com a objectiu prioritari el manteniment dels vincles sentimentals, afectius, socials i culturals amb el poble valencià, així com el foment del coneixement de la seua història, el seu idioma i la seua cultura.
L'article 8.g de l'esmentada llei i l'article 15.2 del Decret 53/2008, de 18 d'abril, del Consell, de desplegament de la Llei 11/2007, reconeixen el dret dels centres valencians a l'exterior a percebre subvencions i ajudes públiques que la Generalitat establisca en el marc de les seues competències.
Per la seua banda, el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, establix en l'article 47 que els consellers corresponents determinaran, en cas de no existir, i prèviament a la disposició de crèdits, les oportunes bases reguladores de la concessió de les subvencions, d'acord així mateix amb el que disposa la Llei 38/2003, de 17 de novembre, General de Subvencions i el seu desplegament reglamentari per mitjà del Reial Decret 887/2006, de 21 de juliol, i l'article 28 de la Llei 5/1983, de 30 de desembre, del Consell, de Govern Valencià.
Els immobles on actualment estan ubicats els centres valencians a l'exterior presenten moltes deficiències, i és necessària una reforma d'estos, i en altres casos no tenen seu pròpia per la qual cosa s'ha plantejat la possibilitat que el centre adquirisca un immoble. La Direcció General de Ciutadania i Integració va sol·licitar un increment de la Línia T2398000, a fi d'ajudar a adequar de manera digna estos centres, donant la possibilitat de rehabilitar les seus pròpies, així com l'adquisició de béns immobles per a aquells centres que no la tinguen.
En conseqüència, i per raó de les competències assignades per l'article 16 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 101/2007, de 13 de juliol, del Consell, pel que s'aprova el Reglament Orgànic i Funcional de la Conselleria d'Immigració i Ciutadania
ORDENE
Primer
Convocar ajudes per als centres valencians a l'exterior de la Comunitat Valenciana i aprovar les bases per les quals es regirà la seua concessió, que s'inclouen com a annex de la present orde, d'acord amb les consignacions pressupostàries a càrrec del capítol VII del programa 112.90, d'acord amb les especificacions que es contenen en la base desena de l'annex I que s'adjunta.
Segon
Les ajudes convocades per mitjà de la present convocatòria no necessiten notificació a la Comissió Europea per no reunir els requisits de l'article 87 del TCE segons el Decret 147/2007, de 7 de setembre, en concret per no suposar avantatge econòmic, ja que les entitats a què van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència
Tercer
Contra el que disposa la present orde, que posa fi a la via administrativa, pot interposar-se, potestativament, recurs de reposició davant del mateix òrgan que l'ha dictat en el termini d'un mes comptador des de l'endemà de la publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 27 de juny de 2008
El conseller d'Immigració i Ciutadania,
RAFAEL BLASCO CASTANY
ANNEX I
Bases de la convocatòria
Disposicions comunes
Primera. Accions objecte d'ajuda
1. L'objecte d'estes ajudes és potenciar la creació, modernització o actualització de les seus, dels centres valencians a l'exterior de la Comunitat Valenciana.
2. La destinació de l'ajuda ha de ser l'execució de les inversions que es detallen a continuació:
a) Rehabilitació i/o gran reforma de seus socials que siguen propietat de l'entitat en la data de publicació de la present orde en el Diari Oficial de la Comunitat Valenciana.
b) Adquisició de béns immobles que tinguen la funció de nova seu social.
3. L'import de les ajudes concedides en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que ha de dur a terme el beneficiari.
Segona. Beneficiaris de les ajudes
Poden ser beneficiaris de les ajudes els Centres Valencians en l'Exterior de la Comunitat Valenciana que hagen sigut reconeguts com a tals per la Generalitat d'acord amb el que establix la en l'article 7 de la Llei 11/2007, de 20 de març, de la Generalitat, de Comunitats de Valencians a l'Exterior, i en l'article 3 del Decret 53/2008, de 18 d'abril, del Consell, pel qual s'aprova el Reglament de desplegament de la Llei de Comunitats de Valencians a l'Exterior.
Tercera. Tipus d'ajudes
Les ajudes seran de tipus econòmic, de quantia variable segons el cost de l'acció que es projecte.
La quantia de cada una de les ajudes es determinarà tenint en compte el nombre de sol·licituds i no podrà si es tracta de l'adquisició de l'immoble el 75% del cost d'adquisició.
Quarta. Presentació de sol·licituds i termini
1. Les sol·licituds per a l'obtenció de les ajudes regulades per la present orde han de dirigir-se a la Direcció General de Ciutadania i Integració i es presentaran en el model normalitzat (que figura en l'annex II d'esta orde) en el Registre General de la Conselleria d'Immigració i Ciutadania, ubicat en la plaça Sant Nicolau, 2, de València (CP 46614), o tramitar-les per qualsevol de les formes que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
2. Les sol·licituds han d'acompanyar-se dels documents que a continuació es relacionen:
a) Per a rehabilitació i/o gran reforma de seus socials:
- Còpia autenticada de l'escriptura pública que acredite que l'entitat sol·licitant gaudix del dret de propietat sobre el bé immoble objecte de les reformes.
- Projecte tècnic de la rehabilitació o les reformes que estan previstes realitzar, indicant terminis d'execució d'este (entre l'1.06.2008 i el 30.11.2008)..
- Pressupost original emés per l'empresa proveïdora, que especifique el cost de les reformes que es vulguen realitzar. De conformitat amb l'article 31,3 la Llei 38/2003, General de Subvencions, si l'import de la reforma supera la quantia de 30.000 euros, el beneficiari ha de sol·licitar com a mínim tres ofertes de diferents proveïdors.
b) Per a l'adquisició de béns immobles:
- Descripció de l'immoble, plànols, fotografies.
- Memòria detallada dels motius de la decisió d'adquirir una nova seu social.
- Pressupost de l'adquisició de l'immoble.
c) Fitxa de manteniment de tercers en model oficial aprovat per Orde de 31 d'agost de 2007, de la Conselleria d'Economia, Hisenda i Ocupació, (annex IV) on consten les dades del sol·licitant, les seues dades bancàries i la seua firma. Este document només es presentarà en el supòsit d'associacions que presenten sol·licitud d'ajudes econòmiques a la Generalitat per primera vegada, o en el cas que les entitats beneficiàries hagen canviat les seues dades bancàries respecte a anteriors exercicis.
d) Llista nominal i numerada dels socis que pertanyen a l'entitat, amb expressió del número de document d'identificació d'estos, i la seua data d'incorporació al centre, firmada o autentificada pel seu president.
e) Els sol·licitants que no tinguen la seua residència fiscal en territori espanyol hauran de presentar un certificat de residència fiscal emés per les autoritats competents del seu país de residència.
3. La presentació de la sol·licitud d'ajuda comportarà l'autorització del sol·licitant perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en este cas, el sol·licitant no ha d'aportar els corresponents certificats. No obstant això, el sol·licitant podrà denegar este consentiment, per mitjà de comunicació expressa i escrita en este sentit. En este supòsit, han d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.
4. Els sol·licitants podran executar els projectes a partir de l'1 de juny de 2008, sense esperar que la concessió de les ajudes es produïsquen i sense que això prejutge la decisió que finalment s'adopte.
5. Les sol·licituds es presentaran en el termini de 15 dies naturals, comptadors a partir de l'endemà de la publicació d'esta orde.
Cinquena. Criteris d'avaluació de les sol·licituds
La quantia de cada una de les ajudes es determinarà tenint en compte el nombre de sol·licituds, realitzant-se d'acord amb els criteris de valoració que apareixen en l'annex III de la present orde.
Sisena. Resolució de la concessió d'ajudes
1. La Direcció General de Ciutadania i Integració podrà demanar del sol·licitant l'aportació addicional d'altres documents o dades complementàries que estime necessàries per a resoldre sobre la sol·licitud presentada.
2. Les ajudes es concediran per resolució del conseller d'Immigració i Ciutadania, i a proposta de la comissió avaluadora formada per la directora general de Ciutadania i Integració, que actuarà com a presidenta, més dos vocals nomenats per esta.
3. La Comissió avaluadora se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El conseller d'Immigració i Ciutadania, a proposta de la comissió avaluadora, podrà declarar deserta, totalment o parcialment, l'adjudicació de les ajudes convocades, reservant-se la facultat d'interpretar el contingut de la present orde a l'efecte d'adjudicació d'ajudes.
4. La resolució de concessió de les ajudes es dictarà i notificarà en el termini de sis mesos a partir de l'endemà a la data de finalització del termini de presentació d'instàncies, aplicant-se el que establix l'article 42 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Vençut este termini sense que s'haja dictat i notificat resolució expressa, els interessats poden entendre desestimades les seues pretensions per silenci administratiu.
Setena. Control de les accions
La Direcció General de Ciutadania i Integració pot comprovar en qualsevol moment les dades declarades pels sol·licitants. En el cas que es comprove la falsedat d'estes dades, el sol·licitant perdrà el dret a la subvenció, sense perjudici d'altres responsabilitats que calguen. Es garantirà, en tot cas, el dret de l'interessat a l'audiència.
Huitena. Justificació i liquidació de les ajudes concedides
1. La liquidació de les ajudes s'efectuarà una vegada executat el projecte en les fases previstes, d'acord amb la sol·licitud presentada i en els termes fixats per a la concessió de l'ajuda, i sempre dins del que preveu l'article 30 de la Llei 38/2003, de 17 de novembre, General de Subvencions.
2. A l'efecte del que establix el punt anterior, els beneficiaris, una vegada executat el projecte en la seua totalitat o en les fases previstes i, en tot cas, amb anterioritat al 30 de novembre de 2008, hauran de presentar la documentació següent:
a) Per a rehabilitació i/o gran reforma de seus socials:
- Factures del gasto efectuat, d'acord amb la normativa vigent.
- Certificat del secretari o president del centre, sobre justificació del compliment de la finalitat per a la qual es va concedir la subvenció i de l'aplicació dels fons percebuts
b) Per a adquisició d'immobles:
- Escriptura de compravenda, de l'immoble adquirit, la subvenció del qual se sol·licita.
3. Els beneficiaris d'estes ajudes, de conformitat amb l'article 31.4 de la Llei 38/2003, General de Subvencions, han de destinar els béns a la finalitat concreta per a la qual es va concedir la subvenció, per un període no inferior a cinquanta anys. L'incompliment de l'obligació de destinació, que es produirà en tot cas amb l'alienació o el gravamen del bé, serà causa de reintegrament, en els termes establits en la Llei General de Subvencions, quedant el bé afecte al pagament del reintegrament qualsevol que siga el seu posseïdor.
4. Els centres que presenten justificants en moneda estrangera han d'acompanyar igualment un document expedit per una entitat bancària del país d'origen en què se certifique l'equivalència de la dita moneda amb l'euro dins de l'any en curs. Si, arribat el 30 de novembre de 2008, no ha sigut aportada la documentació assenyalada en el punt anterior, s'entendrà que el beneficiari renuncia a la subvenció concedida.
5. Per a les ajudes concedides per a la rehabilitació o gran reforma de seus socials es podrà autoritzar el lliurament d'un percentatge de la subvenció concedida, en funció de les successives justificacions que presenten els centres beneficiaris.
Novena. Obligacions i requisits del beneficiari
1. L'alteració d'alguna de les característiques del projecte aprovat com l'incompliment de condicions i terminis establits en l'orde, la no-execució parcial de la inversió, la falta de justificació dels gastos efectivament realitzats i la concessió després de la presentació de la sol·licitud d'altres ajudes públiques que en el seu conjunt excedisquen del cost del projecte o activitat, podrà donar lloc a la minoració de la subvenció concedida.
2 . Procedirà el reintegrament de les quantitats percebudes per part del beneficiari i l'exigència de l'interés de demora des del moment del pagament de la subvenció en els supòsits previstos en l'article 37 de la Llei 38/2003, de 17 de novembre, General de Subvencions, i en el seu desplegament reglamentari en els articles 91 a 93 del Reial Decret 887/2006, de 21 de juliol, i, en tot cas, en els supòsits següents:
- Incompliment de l'obligació de justificació.
- Obtenció de la subvenció sense reunir les condicions requerides per a això.
- Incompliment de la finalitat per a la qual la subvenció va ser concedida.
- Incompliment de les condicions imposades als beneficiaris amb motiu de la concessió de la subvenció.
En la tramitació del procediment es garantirà, en tot cas, el dret de l'interessat a l'audiència.
3. Són obligacions del beneficiari les establides amb caràcter general en l'article 14 de la Llei 38/2003, de 17 de novembre, General de Subvencions, i, en qualsevol cas:
Acreditar davant de l'entitat concedent el compliment dels requisits i condicions que determinen la concessió o gaudi de l'ajuda.
El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
Comunicar a l'entitat concedent l'obtenció de subvencions, o ajudes per a la mateixa finalitat, procedent de qualssevol administracions o ens públics o privats.
4. No poden obtindre la condició de beneficiari les entitats en les quals concórrega alguna de les circumstàncies previstes en l'article 13, apartats 2 i 3 de la Llei 38/2003, de 17 de novembre, General de Subvencions. La justificació de les entitats de no estar incursos en les prohibicions per a obtindre la condició de beneficiari contingudes en este precepte, es realitzarà per mitjà de declaració responsable o qualsevol dels mitjans establits en l'article 13.7 de la Llei 38/2003, de 17 de novembre, General de Subvencions.
5. Els beneficiaris poden renunciar a la subvenció que els corresponga quan no puguen complir les justificacions exigides, i en este cas, la quantitat assignada a estos, revertirà proporcionalment a la resta de beneficiaris.
Desena. Quantia de les ajudes i criteris d'avaluació
1. Les ajudes consistiran en la concessió de subvencions, d'acord amb les quanties següents:
a) Subvenció que podrà aconseguir fins a l'import total del seu cost per als supòsits de rehabilitació i/o gran reforma de seus socials.
b) Subvenció de fins a un 75% del cost total de l'adquisició de béns immobles que tinguen la funció de nova seu social.
2. L'import d'estes subvencions serà finançat a càrrec de l'aplicació pressupostària 41.87.81.769.28.2, línia T2398000 del programa 112.90, del pressupost de la Generalitat Valenciana per al 2008, per una quantia màxima de huit-cents mil euros (800.000 €).
3. Els criteris d'avaluació seran els especificats en la disposició comuna cinquena i en l'annex III d'estes bases, i específicament, la incidència del projecte per a la modernització, actualització o millora de les seus o instal·lacions del centre.
ANNEX III
Mètode per a la valoració de les ajudes
S'atorga una puntuació a cada centre, segons els indicadors recollits en les base 5ª, 10ª de l'Orde d'ajudes als centres valencians a l'exterior per al 2008, atesos els barems següents:
1. Nombre de socis: Fins a 100 punts, segons la següent escala de valors:
NOMBRE DE SOCIS PUNTS
De 0 a 25 0
De 26 a 50 5
De 51 a 100 10
De 101 a 150 15
De 151 a 200 20
De 201 a 250 25
De 251 a 300 30
De 301 a 350 35
De 351 a 400 40
De 401 a 450 45
De 451 a 500 50
De 501 a 550 55
De 551 a 600 60
De 601 a 700 70
De 701 a 800 80
De 801 a 900 90
Superior a 1000 100
2. Antiguitat del centre: Fins a 400 punts, segons la següent escala de valors:
ANTIGUITAT DEL CENTRE PUNTS
Menys de 2 anys 0
De 2 a 4 anys 10
De 5 a 9 anys 20
De 10 a 19 anys 40
De 20 a 29 anys 60
De 30 a 39 anys 80
De 40 a 49 anys 100
De 50 a 59 anys 200
De 60 a 69 anys 300
De 70 anys d'ara en avant 400
3. Per la incidència del projecte: Fins a 500 punts, segons la següent escala de valors, tenint en compte que per a l'adquisició d'immobles el límit és del 75% de l'import d'adquisició::
PRESSUPOST (en euros)\* PUNTS INVERSIONS
Fins a 50.000,00 50
De 50.000,01 a 100.000,00 100
De 100.000,01 a 150.000,00 150
De 150.000,01 a 200.000,00 200
De 200.000,01 a 250.000,00 250
De 250.000,01 a 300.000,00 300
De 300.000,01 a 350.000,00 350
De 350.000,01 a 400.000,00 400
De 400.000,01 d'ara en avant 500
Se suma el total de punts de tots els centres i se li assigna un valor a cada punt, que inicialment és de X - per punt, dividint l'import total de la línia pressupostària pel nombre de punts. Eixe valor individual es multiplica pels punts de cada centre i s'obté la subvenció concedida a cada un d'ells.
Si el càlcul tira quantitats superiors a les sol·licitades per alguns dels centres, les quantitats sobrants se sumen i tornen a repartir-se entre els altres centres en proporció a la seua puntuació.